ப்ரீத்தியை கண்ட உற்சாகத்தில் இருப்பு கொள்ளாமல் மிதந்தான் நந்தா. சிவந்த உதட்டில் இவ்வளவு மின்சாரத்தை இவள் பதுக்கி வைத்திருந்தால் ஏன் நாட்டில் மின் தட்டுப்பாடு வராது? சாமுத்ரிகா லட்சணத்தின் ஒரே பிரதிநிதியாக வெண் புஷ்பமாக நடந்து வந்தாள் ப்ரீத்தி. இரண்டு ஜோடி முடிகள் அவள் முகத்தை முழுதாய் பார்க்க அலைபாய்ந்து கொண்டிருந்தது. அதை ஒதுக்கி விட்டாலும் கேட்கவில்லை. மீண்டும் மீண்டும் அவள் நெற்றியில் ஒற்றைக்காலில் நடனமாடிக்கொண்டே இருந்தன. ப்ரீத்தி நம்மை ஏறிட்டாவது பார்ப்பாளா என்று எண்ணிய வேளையில் ஒரு பைக் அசுர வேகத்தில் அவளை நோக்கி மிக அருகில் வந்ததை பார்த்த நந்தா, ப்ரீத்தியை பார்த்து கத்தினான். நல்லவேளை ஒன்றும் நடக்கவில்லை. பைக்கை நிறுத்தி அவன் கன்னத்தில் ஒரு அறை விட்டார் ராகவன். ஒன்றும் பேசமால் சென்று விட்டான் அந்த இளைஞன்.